1.RAZRED

NAŠA DANAŠNJA TEMA JE NEDJELJNA SVETA MISA. ISUSOVI UČENICI SVAKE NEDJELJE ODLAZE NA MISU U CRKVU (ZGRADU). CRKVA (ZGRADA) KOJA SE NALAZI U NAŠEM MJESTU ZOVE SE ŽUPNA CRKVA. U NJOJ SVETU MISU VODI ŽUPNIK.

ŠTO RADIMO NA NEDJELJNOJ MISI NAUČIT ĆEMO KROZ DANAŠNJI SAT VJERONAUKA.

OTVORITE UDŽBENIK NA STRANICI 83. PROMOTRITE FOTOGRAFIJE. PORAZGOVARAJTE S RODITELJIMA AKO STE BILI NA SVETOJ MISI ŠTO SE NA MISI RADI, KAKO SE LJUDI PONAŠAJU.

NEKA VAM RODITELJI PROČITAJU TEKST ISPOD NASLOVA „ZAJEDNO NEDJELJOM U ŽUPNOJ ZAJEDNICI“. PAŽLJIVO SLUŠAJ DOK TI RODITELJ ČITA.

BILJEŽNICA: NAPISATI NASLOV: **ZAJEDNO NEDJELJOM U ŽUPNOJ ZAJEDNICI**

ISPOD NASLOVA ZAPISATI SLJEDEĆE:

**SVAKE NEDJELJE IDEMO NA MISU.**

**NA SVETOJ MISI MOLIMO, PJEVAMO, ČITAMO I SUSREĆEMO DRUGE LJUDE.**

**NEDJELJU JOŠ ZOVEMO DAN GOSPODNJI.**

**ZADATAK 1: OVO JE ZADATAK ZA OCJENU!**

OTVORI RADNU BILJEŽNICU NA STRANICU 63. I POKUŠAJ SAM BEZ POMOĆI RODITELJA RIJEŠITI 1. ZADATAK. AKO SI PRAVILNO SLUŠAO KADA SU TI RODITELJI ČITALI PRONAĆI ĆEŠ TOČNE ODGOVORE.

**KAKO BIH TI BAREM MALO POMOGLA OTKRIT ĆU TI DA TREBA OBOJATI 5 REČENICA.**

**ZADATAK 2.: KREATIVNI ZADATAK (ALI JE OBVEZAN)**

U PRILOŽENOJ PREZENTACIJI POD NAZIVOM „MODEL CRKVE“ PRIKAZANO JE KAKO ĆEŠ OD PAPIRA IZRADITI SVOJU CRKVU. DOVRŠI JE CRTANJEM I BOJANJEM PREMA SVOJIM ŽELJAMA. MODEL CRKVE ZALIJEPI U BILJEŽNICU.

2.RAZRED

TEMA DANAŠNJEG SATA VJERONAUKA JE OBITELJ.

ZA POČETAK OTVORITE UDŽBENIK NA STRANICU 75. NEKA TI RODITELJI PROČITAJU ILI AKO ŽELIŠ MOŽEŠ I SAM PROČITATI TEKST POD NASLOVOM: „U OBITELJI ŽIVIMO JEDNI ZA DRUGE“.

ZATIM PROČITAJ I DRUGI TEKST NA ISTOJ STRANICI KOJI NOSI NASLOV: „KAKO ŽIVE RODITELJI I DJECA U OBITELJI?“

OTVORI BILJEŽNICU I NAPIŠI NASLOV: **U OBITELJI ŽIVIMO JEDNI ZA DRUGE**

ISPOD NASLOVA ODGOVORI PUNIM REČENICAMA NA SLJEDEĆA PITANJA (NE TREBA PREPISIVATI PITANJA U BILJEŽNICU):

1.KAKO SE ZOVE MJESTO GDJE ŽIVI OBITELJ?

2.TKO OSIM DJECE I RODITELJA ČINI OBITELJ?

3.KAKO SE OSJEĆAMO U OBITELJI?

4.ŠTO JE KRŠĆANSKA OBITELJ?

**ZADATAK 1**. IZMEĐU SLJEDEĆIH RIJEČI IZABERI ONE KOJE OPISUJU OBITELJ I ZAPIŠI IH U BILJEŽNICU:

**RIJEČI KOJE OPISUJU OBITELJ SU:**

**RADOST MAMA NERAZUMIJEVANJE TATA SVAĐA SESTRA KRAĐA SEBIČNOST MRŽNJA TUČNJAVA BRAT POMAGANJE GRIJEH SIGURNOST DOM BAKA LJUBOMORA DJED ZAJEDNIŠTVO ZLO LJUBAV DOBRA DJELA**

**ZADATAK 2.** NACRTAJ U BILJEŽNICU SVOJU OBITELJ.

3.RAZRED

TEMA DANAŠNJEG SATA JE POMAGANJE I DIJELJENJE S DRUGIMA.

ISUS JE UVIJEK S DRUGIMA DIJELIO SVE ŠTO JE IMAO. I KRŠĆANI SU POZVANI DIJELITI S ONIMA KOJI NEMAJU.

DANAS ĆEMO UPOZNATI NA KOJI NAČIN MORAMO I MOŽEMO POMAGATI JEDNI DRUGIMA.

OTVORITE UDŽBENIK NA STRANICU 80. I PROČITAJTE JEDNU PRIČU POD NASLOVOM „KRUH U KOŠU ZA SMEĆE“.

RAZMISLITE JESTE LI SE VI KADA NAŠLI U SITUACIJI DA STE PRONAŠLI U KOŠU ZA SMEĆE KRUH, SENDVIČ, SALAMU, VOĆKU ILI SLIČNO. KAKO STE REAGIRALI? JE LI VAS TO RASTUŽILO?

ŠTO TOČNO KRŠĆANI DARUJU ONIMA KOJIMA JE POTREBNO NAUČITE ĆEMO KROZ DVA NOVA POJMA. TO SU MILOSTINJA I CARITAS. VJEROJATNO STE ZA OBA POJMA VEĆ PRIJE ČULI.

PROČITAJTE NA STRANICI 81. U UDŽBENIKU NA VRHU STRANICE DEFINICIJE **MILOSTINJE** I **CARITASA.**

OTVORITE BILJEŽNICU STAVITE NASLOV: **PODIJELI SVOJ KRUH S GLADNIMA**

ISPOD NASLOVA ZAPIŠITE:

**MILOSTINJA: NOVAC KOJI SE PRIKUPLJA NA SVETOJ MISI I SLUŽI ZA POTREBE CRKVENE ZAJEDNICE**

**CARITAS: LATINSKA RIJEČ ZA LJUBAV, CARITAS JE USTANOVA KOJA PRIMA DAROVE DOBRIH KRŠĆANA I DARUJE IH ONIMA KOJI NEMAJU DOVOLJNO ZA ŽIVOT**

OSIM NOVCA, HRANE I ODJEĆE DRUGIMA MOŽEMO DAROVATI SVOJE VRIJEME, POMOĆ, ZNANJE, ITD.

**ZADATAK: OVO JE ZADATAK ZA OCJENU!**

NACRTAJ U BILJEŽNICU LOGO CARITASA KAKO JE PRIKAZANO U PREZENTACIJI I OKO NJEGA NAPIŠI KONKRETNE PRIMJERE ONOGA ŠTO MOŽEMO PODIJELITI S DRUGIMA. U OBLAČIĆE SVATKO OD VAS PIŠE SVOJE PRIMJERE (NE ONE KOJI SU NAPISANI U PREZENTACIJI).

4.RAZRED

NAŠA DANAŠNJA TEMA JE CRKVA. UKRATKO ĆEMO UPOZNATI TKO SU NJEZINI ČLANOVI, TKO ČINI CRKVU I ŠTO JEDNA CRKVA IMA.

ZA POČETAK POGLEDAJTE PREZENTACIJU „CRKVA U ŠARENIM LICIMA I BOJAMA“.

ZATIM OTVORITE UDŽBENIK NA STRNICAMA 88. I 89. JOŠ JEDNOM MOŽETE PROČITATI AKO ŽELITE O ONOME ŠTO JE BILO NAPISANO NA PREZENTACIJI.

OTVORITE BILJEŽNICE I NAPIŠITE NASLOV: **CRKVA U ŠARENIM BOJAMA I LICIMA**

ISPOD NASLOVA PREPIŠITE SADRŽAJ POSLJEDNJEG SLAJDA S PREZENTACIJE.

**ZADATAK 1**: RIJEŠI RADNU BILJEŽNICU: STRANICA 65. ZADATAK 1. I STRANICA 66. ZADATAK 3.

**ZADATAK 2**: **OVO JE ZADATAK ZA OCJENU!**

BEZ POMOĆI RODITELJA POKUŠAJ ODGOVORITI NA PITANJA U KRATKOM „TESTIĆU“. KADA ZAVRŠIŠ POTPIŠI SE I KLIKNI „POŠALJI“ KAKO BIH DOBILA TVOJ ODGOVOR.

<https://forms.office.com/Pages/ResponsePage.aspx?id=FvJamzTGgEurAgyaPQKQkVjSzxNlB_lOq6zdnt-K61RUQ0hDRjJBNENLR0NDV1hOSTRKREFVMjlDSC4u>